Στέκομαι πάνω σε πέντε εκατομμύρια δολάρια.
Το μεγαλύτερο έπαθλο στην ιστορία της ψυχαγωγίας.
Θα τα διεκδικήσουν χίλιοι διαγωνιζόμενοι!
Περάστε!
Αυτό που βλέπετε είναι αληθινό.
Ένας αριθμός-ρεκόρ χιλίων παικτών διασχίζει την αρένα.
Όμως, μόνο ένας από τους χίλιους που βλέπετε
θα καταφέρει να κερδίσει όλους τους υπολοίπους
και να κερδίσει το τεράστιο έπαθλο των πέντε εκατομμυρίων δολαρίων.
Καλώς ορίσατε στο Beast Games.
Μεγάλωσα άστεγη και θέλω να βοηθήσω άλλα άστεγα παιδιά.
Αυτά τα λεφτά θα με βοηθήσουν να το κάνω.
Αν κερδίσω πέντε εκατομμύρια δολάρια,
θα μπορώ να είμαι εισοδηματίας για όλη μου τη ζωή.
Θα μπορέσει να βγει στη σύνταξη ο πατέρας μου.
Με τόσα λεφτά θα μπορέσω να στηρίξω μια κοινότητα.
Η οικογένειά μου θα βγει από το φάσμα της φτώχειας.
Πολλοί βλάκες θα δώριζαν τα λεφτά.
Εγώ θέλω τζετ σκι και κολιέ!
Θα πέθαινα για αυτά.
Θα πέθαινα για πέντε εκατομμύρια.
Θα γίνει χαμός!
Είναι όλοι τους κατενθουσιασμένοι!
Καλή τύχη!
Η εκπομπή αυτή ξεπερνά οτιδήποτε θα μπορούσατε να φανταστείτε.
Ρεκόρ αριθμού παικτών
και χρηματικά έπαθλα αξίας εκατομμυρίων, πέρα από τα πέντε.
Χαρίζουμε μια Lamborghini και ένα νησί αξίας εκατομμυρίων.
Χτίσαμε ολόκληρη πόλη.
Είμαι ο MrBeast. Αυτοί είναι οι πέντε φίλοι μου.
Αυτό που θα δείτε, θα σας τρελάνει.
Πριν ξεκινήσουν οι αγώνες, θα σας κάνω μια προσφορά.
Οι περισσότερες εκπομπές έχουν έπαθλο αξίας ενός εκατομμυρίου δολαρίων.
Στη δική μας, δίνουμε ένα εκατομμύριο δολάρια
πριν καν ξεκινήσει το πρώτο παιχνίδι!
Φέρτε μας ένα εκατομμύριο δολάρια!
Θέλει λίγη ώρα. Δεν είναι και λίγα ένα εκατομμύριο δολάρια.
Μπροστά μου βλέπετε ένα εκατομμύριο δολάρια σε μετρητά.
Βάλτε χρονόμετρο στα δέκα λεπτά.
Έχετε δέκα λεπτά να αποφασίσετε.
Είτε θα μείνετε στο παιχνίδι, είτε θα πατήσετε το κουμπί
και θα αποκλειστείτε.
Όσοι αυτοαποκλειστείτε,
θα μοιραστείτε στα ίσια το ένα εκατομμύριο δολάρια μπροστά μου.
Αν παραιτηθεί μόνο ένας, θα γίνει εκατομμυριούχος.
Αν παραιτηθείτε 50, θα πάρετε από 20.000 δολάρια.
Σκεφτείτε το καλά.
Πιστεύετε αλήθεια ότι είστε ο ένας μέσα από χίλιους παίκτες
που του αξίζει να κερδίσει πέντε εκατομμύρια δολάρια;
Ή προτιμάτε την εύκολη οδό,
δηλαδή να φύγετε με κάποια λεφτά όσο μπορείτε;
Η αντίστροφη μέτρηση ξεκινά.
Τι θα πουν οι δικοί μου, αν απαρνηθώ τόσα λεφτά;
Δεχτείτε το.
Σίγουρα, είναι πολλά λεφτά.
Δεν φεύγω από αυτό το βάθρο. Δεν πάω σπίτι μου
πριν πάρω αυτά τα πέντε εκατομμύρια δολάρια.
Να ένας!
Θεέ μου, το έκανε!
-Ο πρώτος που δέχτηκε! -Στιβ!
Αυτήν τη στιγμή, είσαι εκατομμυριούχος.
Το πάτησε κι άλλος!
Πλέον έχεις μόνο 500.000 δολάρια.
Είναι τρελό. Φαντάσου να έμπαινες σε καζίνο.
Ποτέ δεν θα έβγαζες τόσα.
-Φτάσαμε στα μισά του χρόνου! -Τόσα πολλά λεφτά!
-Αν το πατήσεις, έχεις 250.000 δολάρια. -Με τίποτα.
Δεν φεύγεις για 200.000 δολάρια;
-Όχι. -Για 200.000 δολάρια;
-Δεν φεύγω. -Δεν αξίζει πια.
Δεν δέχομαι τη δωροδοκία.
Με τίποτα.
Θα μείνω μέχρι τέλους.
Πιστεύεις ότι θα δεχτώ;
-Όχι. -Με τίποτα, Τζίμι.
Φαίνεται τρελός.
Θα το πατήσεις; Εσύ;
-Γιατί όχι; -Ελευθερία.
Φεύγουν πολλοί, άρα ο ανταγωνισμός συρρικνώνεται.
Τι ένταση!
-Θα μείνουμε! -Σίγουρα;
-Ναι! -Δεν ξέρω!
Σκεφτείτε το! Μένουν δύο λεπτά!
Κι άλλος!
Δεν παίρνω τίποτα!
Ενενήντα χιλιάρικα είναι πολλά.
Δεν είναι και πέντε εκατομμύρια.
Κάτω από ένα λεπτό.
-Πάτα το. -Μην το διανοηθείς!
Σήκω φύγε!
Δεν έπρεπε να το είχα κάνει.
Δέκα δεύτερα!
-Πάτα το! -Είστε τρελοί όλοι σας!
Άντε, κάν' το!
Οποιοσδήποτε! Πατήστε το κουμπί!
Με τίποτα!
Σοβαρά τώρα;
Με τίποτα.
Στο τέλος, το κουμπί πάτησαν
52 άτομα, συνεπώς…
Συγχαρητήρια!
Κερδίσατε όλοι σας σχεδόν 20.000 δολάρια!
Και οι 52 αποκλείεστε.
Διαισθάνομαι ότι πολλοί διαγωνιζόμενοι
θα μετανιώσουν που δεν το πάτησαν
γιατί στο επόμενο παιχνίδι ο ανταγωνισμός θα είναι πολύ άγριος.
-Ας τα έπαιρναν. -Θα μου άλλαζαν τη ζωή τόσα λεφτά;
Σίγουρα.
Θέλω, όμως, πειρατικό πλοίο; Να ζω σε μια πόλη;
Πολύ περισσότερο.
Έτοιμη να πάω στην πόλη
Δεν ανήκω εδώ. Απορώ πώς έφτασα ως εδώ.
Δεν έχω καμία στρατηγική. Είμαι τελειωμένος.
Εσείς οι 948 που απορρίψατε την προσφορά μου!
Δεν υπάρχει γυρισμός!
Το Beast Games ξεκινά.
ΑΠΟΜΕΝΟΥΝ 948 ΠΑΙΚΤΕΣ
ΘΑ ΚΕΡΔΙΣΕΙ ΜΟΝΟ ΕΝΑΣ
Στο πρώτο παιχνίδι θα χωριστείτε σε ομάδες.
Ανά γραμμή. Μία.
Άλλη μία.
Κι άλλη μία.
Το πιάσατε. Οι 80 παίκτες κάθε σειράς θα συνεργαστούν.
Μη χαίρεστε ακόμη.
Για να προκριθεί η ομάδα σας,
κάποιος θα πρέπει να θυσιαστεί.
Δηλαδή θα χρειαστεί,
οικειοθελώς,
να απαρνηθούν τα πέντε εκατομμύρια δολάρια
για να συνεχίσουν οι υπόλοιποι.
Μάλλον καλύτερα να είχα πάρει τα 20.000 δολάρια.
Αν δεν τα πήρες και να φύγεις,
γιατί να θυσιαστείς για την ομάδα;
Νιώθω ότι πρέπει να θυσιαστώ.
Θέλω να ξέρουν όλοι ότι τους νοιάζομαι.
Μακάρι να ήταν κι άλλα παιχνίδια σαν κι αυτό.
Οπότε…
Δεν φεύγω. Ούτε κι εσύ.
Ούτε κι αυτός.
-Ποιος θα το κάνει; -Εγώ δεν το ακουμπάω.
Πρέπει να φύγει κάποιος για το καλό της ομάδας.
Πώς είναι τα πράγματα εκεί κάτω;
-Δεν το κάνω εγώ. -Κανείς;
-Που να… -Και, παιδιά, κάτι ακόμη.
Το παιχνίδι έχει ήδη ξεκινήσει.
Θα τελειώσει, όταν οι τελευταίες τρεις σειρές
που θα αποκλείσουν κάποιον, αποκλειστούν μαζί.
Μόνο εννιά από τις 12 σειρές θα συνεχίσουν.
-Άντε! -Πάτα το!
Έλα!
Γρήγορα έγινε.
Πάμε! Σωθήκαμε!
Συγχαρητήρια! Έλα λίγο.
Παρακαλώ!
Τι περιμένεις;
Ίσως το πατήσει άλλος.
Κάποιος!
Πατήστε το κουμπί κάποιος!
Τι θα κάνουμε;
Άντε! Κάποιος!
Πάμε!
Μη με ξεχάσετε!
Άντε! Κάποιος!
Πάμε!
Έλα! Πάμε!
Άντε, παιδιά, αλλιώς θα φύγουμε όλοι!
Πάτα το!
-Δύο! -Δεν φεύγω!
-Πάτα το, να πάρει! -Παρακαλώ, πατήστε το!
-Σας παρακαλώ! -Πατήστε το κουμπί!
Πατήστε το κουμπί!
Σας παρακαλώ!
Μένει άλλο ένα.
Πατήστε το κουμπί!
Το έκανα.
Ναι!
Παρακαλώ.
Κέρδισε! Για την οικογένειά σου. Σε παρακαλώ.
-Για την οικογένειά σου. -Όλα εντάξει.
Το 'χω.
Ναι, μωρό μου! Περάσαμε!
Μόλις εξουδετερώθηκε όλη η σειρά μας.
Η γυναίκα μου συνεχίζει. Αρκεί ένας για να κερδίσει τα πέντε εκατομμύρια.
Καλή τύχη, μωρό μου.
Τα παιδιά κι εγώ θα σε στηρίζουμε από το σπίτι.
Προσπάθησα να μην κλάψω.
Σ' αγαπώ.
-Σ' αγαπώ. -Κι εγώ, πολύ πλατωνικά.
-Θυσιάστηκες για την ομάδα. -Ναι.
Τους αξίζει μια ευκαιρία να κερδίσουν.
Πώς αισθάνεσαι;
Λυπημένη.
Χειροκροτήστε την όλοι που θυσιάστηκε για εσάς.
Έτοιμοι;
Ωραία.
Θεέ μου!
Πολλοί θα αναρωτιέστε
αν γίνεται να ρίξουμε 80 άτομα ταυτόχρονα.
Η απάντηση είναι "ναι".
Να πέσει η σειρά.
Παλαβό!
Θεέ μου!
Ούτε σε αυτήν τη σειρά δεν βρέθηκε κάποιος να θυσιαστεί.
Έφυγαν!
Ας το αλλάξουμε για τους τελευταίους.
Ο τελευταίος ας πατήσει κουμπιά στην τύχη.
Ωραία.
Τρομακτικό!
Όχι!
-Θεέ μου! -Μάλιστα.
Διαβολικό!
Έμεινε μία.
Τα τελευταία σου λόγια;
Δεν είμαι αδύναμη!
Γι' αυτό φοράω το νούμερο…
Ωραία.
Έτσι, λοιπόν, η δοκιμασία μας τελειώνει κι επισήμως.
Έπρεπε να είχαν διώξει κάποιον.
Νιώθω ενθουσιασμό, αλλά και άγχος για τη συνέχεια.
Θα είναι δύσκολα.
Κι αγχωτικά. Αλλά θα τελειώσει σύντομα.
Και θα πάμε στην πόλη. Πάμε!
Η πόλη αυτή δεν είναι της πλάκας.
Το τεράστιο αυτό κτήριο είναι μόνο η αρχή.
Καλώς ορίσατε στην Μπιστ Σίτι!
Στο τέλος του επεισοδίου, όσοι προκριθούν
θα μετακομίσουν στην πόλη.
Αργότερα στη σεζόν,
θα διεκδικήσουν μια θέση στα ελικόπτερα
που θα τους πάνε σε ιδιωτικό νησί
το οποίο θα κερδίσει ένας τους.
Επίσης, θα ρίξουν με κανόνια αληθινού πειρατικού πλοίου.
Έχουμε και monster trucks!
Θα τρέξουν να σωθούν από ΟΥΚάδες.
Και θα πρέπει να αποφασίσουν
αν θα αφήσουν ένα τρένο να εξουδετερώσει τους κολλητούς τους.
Φυσικά, θα έχουν την ευκαιρία να κερδίσουν εκατομμύρια δολάρια
πλέον του μεγάλου επάθλου.
Δεν έχουν όλοι τους, όμως, μεγάλη αυτοπεποίθηση.
Δυστυχώς, δεν μπορούν να κερδίσουν όλοι.
Οι πιθανότητες είναι εναντίον μου.
Έχω δει τον ανταγωνισμό.
Αναγκαστικά, κάποια στιγμή κάποιοι θα φύγουν.
Κι ένας τους μπορεί να είμαι εγώ.
Το ότι είμαι ακόμα εδώ είναι καθαρά θέμα τύχης.
Αυτοί είναι οι κανόνες, όμως.
Ώστε να βρεθεί ο ένας και μοναδικός που θα πάρει τα πέντε εκατομμύρια δολάρια.
Έχω γιο τεσσάρων μηνών.
Ο πατέρας μου είναι απόστρατος.
Άφησα τη γυναίκα μου και τον τριών ετών γιο μου.
Θέλω να παλέψω για το μέλλον του.
Θα έκανα τα πάντα.
Θα πήγαινα οπουδήποτε.
Θα κάνω τα πάντα για να κερδίσω αυτά τα λεφτά.
Έχω κάνει σπουδαίες φιλίες.
Ήταν πολύ σκληρό να τους βλέπω να αποκλείονται.
Κάθε γύρος μάς φέρνει πιο κοντά στη νίκη.
Αλλά στην πορεία αποχαιρετάμε ορισμένους πολύ καλούς ανθρώπους.
ΑΠΟΜΕΝΟΥΝ 705 ΠΑΙΚΤΕΣ
Έτοιμοι για την επόμενη δοκιμασία;
Αντιλαμβάνομαι ότι σας προκαλούν πολύ άγχος αυτά τα παιχνίδια.
Το επόμενο, λοιπόν,
θα σας φανεί κάπως πιο γνώριμο.
Δίπλα στους πύργους σας θα δείτε κάποια χρωματιστά κουτιά.
Μέσα τους θα βρείτε τουβλάκια.
Στόχος σας είναι να τα στήσετε όλα
πάνω από τα κόκκινα κουτιά εντός δέκα λεπτών.
Δεν με νοιάζει το πώς.
Αρκεί να έχετε στήσει όλα τα τουβλάκια πριν λήξει ο χρόνος.
Αφού περάσουν τα δέκα λεπτά,
αν δεν είναι όλα τα τουβλάκια σας πάνω στο κόκκινο κουτί,
ή αν πέσει ο πύργος σας, θα αποκλειστείτε.
Θα συνεχίσουμε μέχρι να αποκλειστούν 100 άτομα.
-Τρέμω, αλλά… -Τρέμεις;
Μπορείτε να ξεκινήσετε με το που αρχίσει να μετρά ο χρόνος.
Πάμε!
Θα συνεχίσουμε μέχρι να αποκλειστούν 100 από εσάς.
Το κόλπο είναι να πας αργά.
Μέχρι στιγμής είχε πολλή φασαρία σ' αυτήν την αίθουσα.
Κι όμως, παρότι απομένουν 700 παίκτες,
αυτήν τη στιγμή επικρατεί νεκρική σιγή.
Θεέ μου…
Θεέ μου, ηρέμησε.
Όχι!
Θεέ μου!
Ο ΠΥΡΓΟΣ ΣΟΥ ΕΠΕΣΕ
Μισώ τη ζωή μου!
Εγώ το έκανα έτσι.
Όχι!
Είσαι καλά;
Όχι.
Είχες χρόνο ακόμη.
-Θεέ μου. -Να σχηματίζεις τετράγωνα.
Να είναι επίπεδος.
Και λιγότερο στενός.
Ο δικός μου;
-Αδύναμα σημεία; -Δυνατός.
-Πάνω αριστερά. -Ορίστε.
Αλλιώς θα σου γείρει.
-Αριστερά; -Όχι.
Προς τα εδώ, να έρθει ίσια.
Εγώ τελείωσα, αλλά μπορώ…
Όχι.
Όχι!
Προσπάθησα να το κάνω όσο πιο πλατύ…
Πειράζει να τον τσιγκλίσω;
Βεβαίως και με πειράζει, δεν θέλω!
Εντάξει, δεν τον τσιγκλάω.
-Αυτό θα πει συγκέντρωση. -Επιτέλους, σε ακούω.
Αυτό το αφήνω σ' εσένα.
Γιατί εμένα;
Μπορείς, μωρό μου. Έλα.
-Έχε πίστη στον εαυτό σου. -Δεν ξέρω.
Δεν ξέρω αν μπορώ ακόμη…
Μου το δίνεις αυτό;
Συγγνώμη, δεν μπορώ.
Δεν μπορώ.
Συγγνώμη.
Νομίζω ότι αυτό εδώ μου κάνει.
Όχι, να πάρει.
Γέρνει προς τα εκεί.
Ο ΠΥΡΓΟΣ ΣΟΥ ΕΠΕΣΕ
Όχι, πιάσ' τα!
Βάλε περισσότερα δεξιά.
-Από εδώ; -Να έρθει στο κέντρο.
-Αυτό… -Ακριβώς εκεί.
Κράτα το πρώτα.
Προσοχή, διαγωνιζόμενοι! Μείνετε ακίνητοι!
Επαναλαμβάνω, μείνετε ακίνητοι!
Αν έχουν πέσει λιγότεροι από 100 πύργοι, θα συνεχίσουμε μέχρι να φτάσουμε τους 100.
Μέχρι να μετρήσουμε πόσοι πύργοι έχουν πέσει,
θα σας συμβούλευα να μείνετε πάρα, πάρα πολύ ακίνητοι.
Ελπίζω να είχαν πέσει 100 πύργοι
πριν πέσει ο δικός μου.
-Φοβάμαι να κουνηθώ. -Έτσι.
Κάνω συνέχεια…
Δεν…
ΑΙΘΟΥΣΑ ΕΛΕΓΧΟΥ
Ας δούμε τα παρασκήνια.
Η αίθουσα ελέγχου μας με τους φρουρούς.
Δεν θα σταματήσουν πριν σημειώσουν ακριβώς
πότε έπεσε ο κάθε πύργος.
Με αριθμό-ρεκόρ καμερών, 1.107 στο σύνολό τους,
θα μάθουμε ποιοι είναι οι 100 πύργοι που έπεσαν πρώτοι και ποιος θα φύγει.
Νομίζω είσαι ασφαλής.
Είσαι σίγουρα ασφαλής.
Μη μου λες τέτοια.
ΠΑΙΚΤΗΣ 545: ΥΠΟΛΟΓΙΣΜΟΣ
Μπορώ να έχω την προσοχή σας, παρακαλώ;
Χρειαζόμαστε 100 αποκλεισμούς πριν προχωρήσουμε.
Κι αφού είδαμε πλάνα από χίλιες κάμερες που έχουμε εδώ μέσα,
έχω την ετυμηγορία.
Έχουν πέσει πάνω από 100 πύργοι.
Άρα και να έχει πέσει ο δικός σας, μπορεί και να μην έχετε αποκλειστεί.
Τι αγωνία! Τρέμουν τα πόδια μου.
Με το τρία θα αποκαλύψω ποιοι έχουν αποκλειστεί.
Έτοιμοι να δούμε ποιοι φεύγουν;
Ναι!
Τρία,
δύο,
ένα!
Πάμε!
Όχι!
Τη γλίτωσες!
Αν ο πύργος σας είναι λευκός, θα συνεχίσετε να διαγωνίζεστε.
Πάμε!
Αν είναι κόκκινος, θα πρέπει να σας ρίξω.
Απίθανο!
Πάμε!
Η καρδιά μου κόντευε να σπάσει.
Πολλοί που νόμιζαν ότι θα έφευγαν, παραμένουν.
Κι ορισμένοι που φεύγουν νόμιζαν το αντίθετο.
Ο Θεός με βοήθησε. Σας το είπα.
Περάσαμε στον επόμενο γύρο.
Πάμε να τα πάρουμε!
Κλαίω λιγάκι.
Πέρασα.
Αλλά ο Νόα έφυγε.
Είναι δύσκολο.
Εγώ, όμως, συνεχίζω.
Ελάτε να αποχαιρετήσουμε αυτούς που θα πέσουν.
Χαιρετήστε τους.
Μη φοβάστε.
Τα πρώτα λεπτά της πτώσης είναι τρομακτικά,
αλλά μετά θα είστε μια χαρά.
Ρίξτε τους!
ΑΠΟΜΕΝΟΥΝ 605 ΠΑΙΚΤΕΣ
Όσοι απομείνουν μετά την επόμενη δοκιμασία θα μεταφερθούν στην πόλη μας.
Πάμε στην πόλη.
Όλοι σας φτάσατε πολύ μακριά.
Πάμε να το πάρουμε.
Κρίμα θα ήταν να φύγει κάποιος τώρα.
Η πόλη, όμως, έχει μόνο 500 κρεβάτια κι εσείς είστε 600.
Όχι.
Πρέπει να ξεφορτωθούμε 100 άτομα. Οπότε θα παίξουμε ένα παιχνίδι.
Για άλλη μια φορά, θα χωριστείτε σε ομάδες.
Αλλά αυτή τη φορά από αριστερά προς τα δεξιά.
Άρα οι αριθμοί θα ποικίλλουν.
Τι πιστεύετε ότι θα σας βάλω να κάνετε;
Δωροδοκία!
-Θα μας δωροδοκήσεις. -Δωροδοκία!
Σωστά.
Είναι το τελευταίο που σας εμποδίζει να συνεχίσετε στον διαγωνισμό.
Θα προσφέρω ανταλλάγματα και όποιος τα δεχτεί
θα εξουδετερώσει τον ίδιο, αλλά και τη σειρά του.
Το ποσό θα ανεβαίνει
και οι σειρές θα φεύγουν μέχρι να απομείνουν 500 άτομα.
Αρκεί να πατήσετε αυτό το κουμπί
και θα σας φέρουμε βαλίτσες γεμάτες λεφτά.
Σχεδόν αμέσως έγινε χαμός στην αίθουσα.
Άρχισαν όλοι να λένε τα ονόματά τους ο ένας στον άλλον.
Με λένε Τζόναθαν!
Αλεχάντρο! Έτσι με λένε.
Και όχι τον αριθμό τους.
Γιατί στο τελευταίο αυτό παιχνίδι, μόνο μαζί μπορούν να προχωρήσουν.
Έλα!
Από δω!
-Παλαβό. -Λόρι!
Με λένε Λόρι!
Μπορούμε.
Ορκίζομαι στα πάντα.
Δεν θα δεχτώ λεφτά.
Τετρακόσιες χιλιάδες!
Όχι, δεν παίζει.
Τίποτα.
-Τίποτα. Δεν παίζει. -Πάμε.
Το 'χουμε.
Έχουμε καλή ομάδα εδώ.
Σίγουρα θα πάμε στην πόλη.
Δεν ήρθαμε ως εδώ χωρίς λόγο.
Εμπρός, πάμε!
Οριακά επικοινωνείτε. Πώς θα τον εμπιστευτείς;
-Αν θες, πες ότι δεν μπορείς. -Δεν του είπα τίποτα.
Πρέπει να ξέρω.
Είναι δύσκολο.
Έχεις νούμερο;
Ναι, αλλά μην τους το πεις.
Από τις πιο σημαντικές σου αποφάσεις.
Σαν το διαβολάκι στον ώμο σου.
Έτοιμοι για την πρώτη δωροδοκία;
Φρουρέ, φέρ' τα!
Έχω εδώ μια βαλίτσα με 10.000 δολάρια.
ΔΩΡΟΔΟΚΙΑ: 10.000 ΔΟΛΑΡΙΑ
Λέω να τα πάρω.
Το περίμενα ότι λίγοι θα αρκούσασταν στα δέκα χιλιάρικα.
Ευτυχώς, διαθέτουμε πολλά λεφτά.
Φέρτε την επόμενη βαλίτσα.
-Πάμε. -Τώρα έχουμε 20.000 δολάρια.
Όχι.
Τζόρνταν! Μας έχεις σπαζοχολιάσει, ρε φίλε!
-Ποιος, εγώ; -Ναι.
Δεν έχω ιδέα τι εννοούν. Εγώ απλώς αράζω.
Με τι ποσό θα τους την έφερνες;
Με κανένα.
Μόνο για τόσα.
-Θα συνεχίσουμε μέχρι να φύγουν. -Εμείς δεν φεύγουμε.
Για περίμενε. Τι;
Κάποιος πήρε τα 20 χιλιάρικα.
Φίλε.
Να πάρει, φίλε.
Ένιωθα τόσο ασφαλής εδώ.
Τελειώσαμε.
Με ποια λογική;
Δεν ήρθαμε εδώ για να κάνουμε φιλίες.
Τετρακόσια χιλιάρικα. Δεν το κάνουμε με τίποτα!
Εδώ ήρθα για εμένα και τους δικούς μου.
-Σεβαστό. -Να γιατί.
Δεν είναι δίκαιο.
Δηλαδή, είναι, αλλά εγώ δεν έκανα τίποτα.
Στη σειρά αυτή υπήρχαν οκτώ παίκτες.
Άρα απομένουν 597.
Συνεπώς πρέπει να φύγουν 97 ακόμη.
Ποιος θέλει 20.000 δολάρια, λοιπόν;
-Δεν τα παίρνει κανείς. -Όχι;
Ωραία. Τότε 50.000 δολάρια μήπως;
Είναι πολλά τα 50 χιλιάρικα.
Ποιος είναι ο πιο αδύναμος κρίκος της σειράς σας;
Θα έλεγα ο 674.
Όταν πρωτοανακοινώθηκε αυτός ο διαγωνισμός,
αλληλοκοιταχτήκαμε. Είπαμε "Με τίποτα".
Αυτός ήταν ο μόνος που δεν φαινόταν τόσο σίγουρος.
Υπάρχει εμπιστοσύνη εδώ!
Εμπιστοσύνη αξίας πέντε εκατομμυρίων δολαρίων!
Το σκέφτεται.
Αυτό με αγχώνει.
Ποιος το έκανε;
Θεέ μου, το πάτησε.
-Για τον 674 δεν φοβόσουν; -Ναι, για αυτόν.
Πάνε μπροστά σ' αυτούς που εξουδετέρωσες.
Θέλει κανείς άλλος τα 50 χιλιάρικα;
Εδώ, μεγάλε.
Φίλε! Τι στο… Γουόλτερ;
Τους λυπάμαι, αλλά…
Αγνόησε την ύπαρξή τους.
Έτσι λέω να το χειριστώ.
Μην παίρνεις 50 χιλιάρικα. Είναι ηλίθιο!
Δεν θέλω ούτε να τον βλέπω. Δεν τον συγχωρώ.
Απομένουν 583 άτομα.
Μην ξεχνάτε, θα συνεχίσουμε μέχρι να μείνουν κάτω από 500.
-Το πάτησε κι άλλος. -Γιατί το πάτησες;
Δεν εμπιστεύομαι τους υπόλοιπους.
Πίστευες ότι θα το πάταγε άλλος;
-Ναι, αυτή εκεί. -Για δες.
Σοβαρά τώρα;
Το πάτησε κι άλλος. Παίρνει 50 χιλιάρικα.
-Μου ράγισες την καρδιά. -Όπως είπες, εγώ ή εσύ.
Εμπιστεύομαι την ομάδα μου.
Νομίζω ότι μπορούμε να πάμε στην πόλη.
Όλα καλά, δεν αλλάζει κάτι.
Είμαστε εντάξει.
Δεν το κοιτάω καν.
Είχατε ποτέ την ευκαιρία σε όλη σας τη ζωή να σηκώσετε το δάχτυλό σας,
να πατήσετε ένα κουμπί…
ΔΕΞΟΥ ΤΑ ΛΕΦΤΑ
και να κερδίσετε αμέσως…
πενήντα χιλιάδες δολάρια μετρητά;
Με τίποτα. Πού;
Θεέ μου.
-Κάποιος το πάτησε. -Συγγνώμη, μωρό.
Όχι…
Έχουμε ήδη δώσει 320 χιλιάρικα σε αυτήν τη δοκιμασία,
αλλά πρέπει να αποκλειστούν 55 παίκτες ακόμη.
Ευτυχώς, έχω άπειρα λεφτά να χαρίσω.
ΔΕΞΟΥ ΤΑ ΛΕΦΤΑ
Πολύ αποφασισμένοι σ' αυτή τη σειρά. Με τα χέρια μέσα στις μπλούζες.
Δεν πάω πουθενά.
Ανεβάζουμε τον πήχη.
Νέα προσφορά, 80.000 δολάρια.
Πλησιάζουμε στους 500.
Θέλει κανείς άλλος τα 80;
Να το πατήσω πρώτη.
Κι άλλος!
Χαμός!
Όχι!
Πάρτε τα λεφτά! Σας συμφέρει!
Είστε τρελοί.
Μιλάμε για τεράστιο ποσό.
Πάτησε κι άλλος.
Εσύ το πάτησες;
Ναι. Τα πήρα.
Το έκανα για την οικογένειά μου.
Φίλε!
Όλοι έχουμε οικογένειες!
Απομένουν 514.
Απομένουν 14 αποχωρήσεις.
Για να ξεκολλήσουμε φέρτε άλλες δυο βαλίτσες να τελειώνουμε.
Τελευταία μου προσφορά.
Δίνω 100.000 δολάρια σε όποιον αποχωρήσει
μέχρι να μείνουν 500 παίκτες.
Κάποιος το πάτησε!
-Κάποιος το πάτησε. -Θεέ μου!
Πάμε!
Ωραία. Μείνατε 508.
-Θεέ μου! -Χρειάζομαι οκτώ ακόμη.
Παίζονται εκατό χιλιάδες δολάρια.
Ίσως αυτό είναι το τελευταίο πάτημα.
Θεέ μου.
-Θα ακολουθήσουν μεγαλύτερα έπαθλα! -Δεν το κοιτάω καν.
Τι συμβαίνει;
Ναι!
Το πάτησε το 173.
Ας δούμε αν είναι οκτώ άτομα.
Ένας, δύο, τρεις, τέσσερις,
πέντε, έξι, επτά.
Να πάρει.
Προβληματάκι.
Είναι μόνο επτά άτομα σ' αυτήν τη σειρά.
Άρα είμαστε 501.
Δεν μπορεί.
Και έχω μόνο 500 κρεβάτια στην πόλη.
Είμαστε τόσο κοντά.
Ναι. Μην το πατάτε.
Μας περιμένει μια Lamborghini κι ένα καράβι στην πόλη!
Χάρισμά σας, μου αρκεί το Tesla.
-Θα πάμε στην πόλη! -Στην πόλη!
Πάρτε τα λεφτά!
Στην πόλη!
Μέχρι στιγμής…
Τα χέρια στις τσέπες, Γκάρι.
Πολλοί εδώ μέσα μίλαγαν περί εμπιστοσύνης.
Εμπιστευόμαστε ο ένας τον άλλον.
-Σωστά. -Στην πόλη!
Αλλά μερικές φορές, αυτοί που μας φαίνονται άξιοι εμπιστοσύνης…
Θεέ μου!
είναι οι λιγότερο φερέγγυοι.
Τα πήρα.
Πώς μπόρεσες;
Είναι εκατό.
Θεέ μου!
-Είμαι έξω φρενών! -Ορίστε, λοιπόν.
Πιστεύω!
Τελειώσαμε.
Ναι!
Αν ο πύργος σας είναι λευκός,
προκρίνεστε στο δεύτερο επεισόδιο.
Πάμε στην πόλη!
Φύγαμε!
Έκλεισε!
-Πάμε! -Συγχαρητήρια.
-Πάμε στην πόλη! -Πάμε στην πόλη, μωρό μου!
Ναι!
Ο τελευταίος που παίρνει τα εκατό χιλιάδες δολάρια.
Έτσι μπράβο.
Πλέον απομένουν κάτω από 500 διαγωνιζόμενοι.
Δεν πειράζει. Τον συγχωρώ.
Έχουμε ήδη δώσει πάνω από δύο εκατομμύρια δολάρια.
Σπάσαμε το ρεκόρ των χρημάτων που έχουν δοθεί
σε πρώτο επεισόδιο οποιασδήποτε εκπομπής.
Και μόλις ξεκινήσαμε.
Στο τέλος, κάποιος θα πάρει πέντε εκατομμύρια δολάρια.
Το μεγαλύτερο χρηματικό έπαθλο στην ιστορία της τηλεόρασης.
Έχεις ακόμη ελπίδες!
Ναι!
Οι 493 που συνεχίζετε,
αποχαιρετήστε τους συντρόφους σας που φεύγουν.
Ώρα να πάτε στο καινούργιο σας σπίτι.
Οι υπόλοιποι, πείτε αντίο στα πέντε εκατομμύρια δολάρια.
ΑΠΟΜΕΝΟΥΝ 493 ΠΑΙΚΤΕΣ
Είναι ό, τι πιο εξωφρενικό έχετε δει στη ζωή σας.
Πεντακόσια άτομα. Είναι πάρα πολλοί.
Φρουροί, ανοίξτε την πύλη.
Καλώς ορίσατε στην πόλη που σας έχτισα.
Καλώς ορίσατε στην Μπιστ Σίτι.
Ξόδεψα πάνω από 15 εκατομμύρια δολάρια για να χτίσω μια πόλη από το μηδέν.
Αυτό θα είναι το σπίτι σας για τον επόμενο μήνα.
Μοιάζουν με μυρμήγκια.
Πριν αποκαλύψω την τελευταία μας ανατροπή,
να σας θυμίσω τι σας περιμένει.
Θέλω να νιώθετε υπερήφανοι
που φτάσατε ως εδώ.
Ξεκινήσαμε με χίλιους διαγωνιζόμενους.
Φτάσατε στους 500 κορυφαίους.
Και μόλις ξεκινάμε.
Στη συνέχεια θα δείτε τα πιο τρελά, ψυχολογικά…
Πιάσ' το!
συναισθηματικά φορτισμένα και ακριβά παιχνίδια στην ιστορία της ψυχαγωγίας.
Θα διεκδικήσουν ένα ιδιωτικό νησί,
αν καταφέρουν να ξεφύγουν από τους ΟΥΚάδες που θα τους κυνηγούν.
Φύγετε!
Θα κληθούν να αποφασίσουν
αν το τρένο θα εξουδετερώσει φίλους τους
ώστε να κερδίσουν ασύλληπτα χρηματικά ποσά.
Ένα εκατομμύριο δολάρια!
Θα κερδίσουν μια ολοκαίνουργια Lamborghini.
Και πολλά ακόμη.
Καλή τύχη.
Ποιος από τους 492 παίκτες θα γράψει ιστορία στον χώρο της ψυχαγωγίας;
Οι ζωές τους θα αλλάξουν μαζί με τους τραπεζικούς τους λογαριασμούς.
Ένας τους θα γίνει πρωταθλητής και θα κερδίσει
το μεγαλύτερο χρηματικό έπαθλο στην ιστορία της ψυχαγωγίας.
Είστε έτοιμοι;
Βάλτε 24 ώρες στο χρονόμετρο.
Όταν ο χρόνος φτάσει στο μηδέν,
θα ξεκινήσει ένα παιχνίδι όπου θα αποκλειστείτε οι μισοί.
Η σειρά θα διαρκέσει έναν μήνα.
Οπότε κοιτάξτε να βολευτείτε στην πόλη.
Για το καλό σας.
Υποτιτλισμός: Κώστας Κωνσταντίνου Iyuno